«Blitz Hits» har flere betydninger.
***Blitz Hits*** er en dobbel samleplate for band assosiert med Blitzhuset i Oslo, utgitt i desember 1989.

Bakgrunn
--------

Slippkonsertene fant sted på Blitzhuset 8. og 9. desember 1989. Plateutgivelsen ble finansiert av tidligere inngangspenger på Blitz-konserter samt dugnadsinnsats, og skulle selges på Blitz samt gjennom deres "motkulturelt distribusjonsnett". Terskelen for å delta med sangbidrag skulle være lav, fordi musikken var en alternativ politisk handling som tok veien utenom "pengekulturen" og den "passiviserende" "kommersielle rocken". Harald Lange (Bøyen Beng) og Sef Foyn, som frontet prosjektet overfor riksmedia, refererte til et førsteopplag på 2300. Norsk kassettavgiftsfond avslo støtte til prosjektet flere ganger.

Anmeldelser
-----------

*Samhold* i Gjøvik sto for en av de mest positive anmeldelsene, "Gnistrende lappeteppe". Etter å ha gått kort gjennom mange av bandene, konkluderte anmelderen med å "anbefale: Kjøp Blitz Hits. Det er en billig og morsom måte å utvide sin horisont og skrelle bort gamle fordommer på". Ivar Orvedal i *Firda* trakk fram Life, Nemlig Hemlig og Ane som høydepunktene, men også ei rekke andre "namn ein øyeblikkelig bør merke seg". De to sistnevnte ble også nevnt av *Jazznytt*, sammen med T-zers, Behind Bars og Tremulators. Disse sto for "nye oppsiktsvekkande frekvenser". Kjell Nordeng i *Nordlands Framtid* trakk fram Stengte Dører "og delvis også So Much Hate", samt flere av bandene som fravek fra punk og hardcore: Nemlig Hemlig, Ym-stammen og Junkfood Society.

Samtidig fant Nordeng "en god del amatørmessige middelmådigheter, ja for ikke å si det reneste møl", herunder "grumsete fjerdedivisjons punkeband". Totalt sett ble terningkastet bare 2. "Noe av det låter så mye garasje at det er små muligheter for en platelytter til å få særlig utbytte av det i det hele tatt", skreiv *Fædrelandsvennen*, som samtidig hyllet kvinneandelen og kalte *Blitz Hits* "en viktig og positiv plate". Leif Gjerstad i *Ny Tid* trakk også fram ei rekke navn positivt sammen med en sprikende kvalitet på plata. Delene med mindre punk var "mer musikalsk variert - og spennende", mens andre band kunne bli for forutsigbare.

Sporliste
---------

A- og B-side
1. Ø.B.K. – Velstandsnorge / Atle
2. Villsvin – Willy er et svin
3. Disorder – Today's World
4. Fire Fæle Fyrer – Bad Guy Reaction
5. Daggers – Violence And Pain
6. Lesbian Cowboys – La Mirage
7. T-Zers – Fuzz Brain
8. Data Morgana – Fredløs
9. Seppo Goes to Holocaust – Hakekors
10. Within Range – Warmachine
11. Stengte Dører – Ett rom, en seng
12. Hjerterått – Murphy's Law
13. Black & Decker – Today's Situation
14. Behind Bars – You And Me
15. Life… But How To Live It? – Odd To The World
16. So Much Hate – Alle de andre dagene
17. Junkfood Society – Severin Slurpen
18. T.H.C. – Bent Laws

C- og D-side
1. Tremulators – Monty's Double
2. Nemlig Hemlig – N.Y. Will Never Do It
3. Bøyen Beng – Fanden på veggen
4. Septique – My Life Is My Game
5. Ym:stammen – Svarte fugler
6. Asod Dvi – Messed Up
7. Gaia – Love The One's You're With
8. Fat Molly – Sweet Nothing
9. Ane – Heartbreak Hotel
10. Pretty and the Tenders – Crazy Man's Toy
11. Libido Link – Veien fra dæ

Referanser
----------

1. ↑  *Arbeiderbladet* 13. desember 1989
2. ↑  «Slående hits fra Blitz» av Yngve Ekern, *Aftenposten Aften* 13. desember 1989
3. ↑  «Blitz synger jula inn» av Tom Stalsberg, *Dagbladet* 13. desember 1989
4. ↑  «Blitz-rock» av Asbjørn Bakke, *Arbeiderbladet, onsdag 20. desember 1989*
5. ↑  «Eventyr på vinyl» av Eva Tønnessen, *Klassekampen, torsdag 28. desember 1989*
6. ↑  *Samhold* 10. januar 1990
7. ↑  *Firda, lørdag 23. desember 1989*
8. ↑  *Jazznytt* 2–3/1990
9. 1 2  *Nordlands Framtid, fredag 5. januar 1990*
10. ↑  *Fædrelandsvennen, tirsdag 9. januar 1990*
11. ↑  *Ny Tid, lørdag 23. desember 1989*

Eksterne lenker
---------------

* (en) *Blitz Hits* på Discogs Rediger på Wikidata